text:
Manera Bon Dia a reporta anteriormente, despues di a protesta diabierna atardi, chauffeurnan di truck a marcha direccion di DOW pa confronta e departamento y e contratista pa por bin na un acuerdo pa e situacion na Watty Vos Boulevard. Segun director di DOW Marlon Croes, a yega na un acuerdo entre contratista Mota Engil y representantenan di doñonan di truck.
Director di DOW Marlon Croes hunto cu varios miembro di staff hunto cu e director di e contratista Mota Engil a reuni cu representantenan di esnan cu a protesta. Un splicacion a ser duna di e proyecto Watty Vos Boulevard y con e concepto PPP ta funciona. Segun comunicado di DOW, sr. Croes a demostra comprencion pa e preocupacion di esnan cu a protesta y intermedia pa asina por yega na un acuerdo cu ambos partido por biba cune.
“E promer parti di e solucion ta cu e equiponan cu e contratista a manda busca for di exterior y cu actualmente ta riba tereno di waf na Barcadera, den gran parti lo no ser uso pa awor aki. Suguientemente lo duna oportunidad na esnan cu a protesta pa demostra cu nan tin equipo pa brinda servicio na e contratista Mota Engil trahando riba e projecto Watty Vos Boulevard. E contratista solamente lo ser permiti pa saca e equipo mas pisa y crucial cu ta sumamente necesario pa realisa cu rapides e trabaonan cu ta coriendo cu algun restraso.”, segun sr. Croes.
A ser acorda cu dialuna atardi e grupo di esnan cu a protesta lo bini cu nan lista di equipo pan asina nan por drenta di biaha den negociacion cu e contratista pa trabao. DOW a priminti di lo sigui brinda su asistencia na e situacion cu a surgi pa asina companianan Arubano y nan equiponan haya un oportunidad husto pa participa den proyecto.


c: text/html

text:
Riba mesun dia cu lo dera e dos rumannan:
ORANJESTAD (AAN) – Prome Minister sra. mr. Evelyn Wever-Croes, den conferencia di prensa Diaranzon mainta, a duna di conoce cu den Conseho di Minister Diamars, nan a yega na varios conclusion y decision. Esaki relaciona cu maltrato di mucha, specificamente motiva pa e caso tristo di asesinato cruel di dos criatura, door di nan Padrastro.
E dignatario, na prome lugar, a duna di conoce cu Conseho di Minister a dicidi pa decreta un Dia Nacional di Luto e mesun dia di entiero di e muchanan.
“Dia Nacional di Luto, pakico? Pasobra ta momento pa nos como comunidad para keto y reflexiona. Y door di declara un Dia Nacional di Luto, nos speranza ta cu cada ciudadano di e pais aki ta para keto reflexiona ta kico ta sosodiendo y specialmente con nos kier guia e pais aki, unda nos kier hiba nos pais y kico nos mester haci pa evita cu algo asina bolbe pasa.
bandera half stok:
“Un Dia Nacional di Luto den cual nos ta haci un apelacion na tur Departamento di Gobierno pa pone bandera half stok”, e mandatario a indica.
Historia pa nunca lubida:
“Tambe mi ta apela pa trata e tema aki di Abuso di mucha na scolnan. Pa tur nos hobennan cu ta bayendo scol no lubida e historia aki nunca. Y pa tur esnan cu ta pasando den situacionnan similar sinti cu eyfo tin hende cu tin oido pa nan, cu tin hende cla pa yuda nan, pero specialmente pa muchanan sinti y realiza cu biba den abuso no ta normal. Cu ora bo wordo abusa bo tambe por bisa y haci algo”, e dignatario a expresa.
Caminata na final:
Minister Presidente a invita henter pueblo pa un caminata na final di e Dia Nacional di Luto.
“Un Dia Nacional di Luto cu nos kier finaliza cu un caminata, unda cu pueblo por bin hunto y nos por scucha testimonio, reflexionnan y haya e forza y compromiso di bin dilanti y percura pa algo asina no ripiti” e dignatario a duna di conoce. E detayenan riba e evento aki e dignatario a menciona cu ainda nan ta trahando riba nan y na momento cu tin mas detaye lo divulga esakinan na prensa.
E dignatario a splica cu Gobierno a cuminza cu e tema aki, pasobra nan kier demostra como Gabinete y como comunidad nos tur ta para pa stop cu abuso di mucha.
“Nos ta para riba un linea pa loke ta trata convivencia cu e famia y cu henter comunidad, pero cu nos kier tambe pa algo wordo haci” sra. Wever-Croes, a subraya.

robotstxt: allowed

filter: keep


text:
Costa Rica
Costa Rica, oficialmente e Republika di Costa Rica (Template:Lang-es of República de Costa Rica, Template:IPA-es) ta un pais na Amerika Sentral, ku ta grens na Nicaragua parti nort, i Panama na parti oost i suit, e Oceano Pasifiko na west i suit anto Laman Karibe na parti oost.
E nomber Costa Rica, kemen "Kosta Riku", konstitushonalmente e pais a abolishona su forsa militar permanentamente na 1949. E ta e uniko pais di Amerika Latino ku ta inklui den e lista di 22 demokrasianan mas bieu na mundu. Costa RIca ta un di e top paisnan di Amerika Latino segun su Human Development index, anto ta di 54 na mundu den 2007. E pais ta di 3 na mundu anto prome den Merka den 2010 su Environmental Performance Index
Na 2007 e gobiernu di Costa Rica a anunsia planonan pa Costa Rica bira e prome pais Neutral di Karbon pa 2021. Segun e New Economics Foundation, Costa Rica ta keda prome di e Happy Planet Index anto e ta e pais mas "Berde" na mundu.
Kontenido
Historia[editá | editá fuente]
Era Pre-Colombiano[editá | editá fuente]
Anthropologonan a klasifika e hendenan indigeno di Costa Rica komo esunan di e area Intemediante, kaminda e kulturanan Mesoamerikano i Andes a overlap. Mas resien, Costa Rica pre-Colombiano a wordu sikribi manera un parti di e region Isthmo-Colombiano. E parti nort-west di e isla, e penisula di Nicoya Peninsula, tabata e parti mas suit di e kultura Nahuatl ora e spañonan a yega pa den siglo 16. E partinan sentral i sur tabata in influensia Chibcha.
E impakto di e hendenan indigeno riba kultura costarikeño ta relativamente chiki kompara ku otro paisnn di Latino Amerika, pasobra e pais no tabata tin un poblashon di indigeno grandi pa kuminda kune anto kasi tur di nan a muri di malesa ku a woru tresé dor di e oropeonan, manera Influenza i smallpox of otro forma di maltrato dor di e kolonistanan spaño. E poblashon nativo ku a sobra a wordu absorba den e sosiedat spaño kolonial. Tin algun ekspeshon un di nan ta e tribunan di Bribri anto Boruca ku te ahinda ta biba den e serunan di Cordillera de Talamanca, na e parti sur di Costa Rica, banda di e grens ku Panama.
Kolonisashon spaño[editá | editá fuente]
Durante mayoria di e periodo kolonial, Costa Rica tabata e proviensia mas sur di e e Captanasia General di Guatemala, ku tabata nominalmente parti di Spaña Nobo (Mexico), pero ku tabata opera en grande komo un entidat autonomo den e Emperio Spaño. Costa Rica su distanisa for di e kapital na Guatemala, su prohibishon legal bou di lei Spaño pa hasi komersio ku si bisiñanan na Panama e ora ei bou di e Viceroyalidat di Nueva Granada (Colombia), anto e echo ku no tabata tin hopi rekurso manera Oro ku Plata, a hasi Costa Rica den un luga pober, isolá, anto poko habitá den e Emperio Spaño. Costa Rica a wordy disribi komo "E kolonia spaño di mas pober i miserabel den Amerika" dor di un gobernador spaño na 1719.
Un otro faktor importante tras di Costa Rica su pobresa tabata e falta di un poblashon indigeno signifikante pa hasi trabou forsá, ku kemen ku mayoria di e hendenan prome na Costa Rica mester a traha riba nan mes tera, preveniendo e establesementu di hacienda grandi. Pa tur e rasonan aki Costa Rica tabata hopi menospresia dor di e Korona Spaño anto e la keda pa desayora riba su mes. E ta kere ku e sirkumstansianan aki durante e periodo aki a hasi effeto riba hopi di e idiologianan ku Costa Rica ta wordu rekonose p'e , anto e a pone ku Costa Rica a bira un sociedat mas eerlijk ku su bisiñanan. Costa Rica a bira un "demokrasia agrikultural" ku niun klase indigeno of mestizo opresá. Tabata largu prome ku bibantenan a bai den e serunan anto a haña tera volkaniko anto un klima mas suave ku esun di kantu di laman.
Independiensia[editá | editá fuente]
Manera sobra di Amerika Sentral, Costa Rica niunka no a bringa pa su independensia di Spaña. Riba 15 di September 1821, despues di e perdida final di Spaña kontra Mexico den e Guera Mexikano di Independiensia (1810-1821), e autoridatnan na guatemala a declara independiensia pa tur Amerika Sentral. E dia ei te ahinda ta wordu selebra komo dia di Independensia na Costa Rica, asta si eingelijk bou di e Konstutishon Spaño i 1812 ku a wordu re-adopta na 1820, Nicaragua i Costa Rica a bira un provinsia autonomo ku su kapital na León.
Manera otro nashonan Centro Merikano Costa Rica a konsidera anneksashon den e prome Emperio Mexicano di Agustín de Iturbide, pero despues di poko tempu e la kolapsá na 1823, anto Costa Rica a bira un provensia di e Republika Federal di Sentro Amerika, ku a eksisti theoretikamente di 1823 pa 1839, pero ku e ehersita un autoriadat maha los riba su provensianan costituente, particularmente e pober i remoto Costa Rica. Na 1824, e kaptal di Costa Rican a move bai San José, ku e krea un periodo kortiku di violensia over di rivalnan di e kapital bieu, Cartago. Terwijl ku guernnanan civil a kuminsa na kasi tur provensia di e Republiko Federal di Sento Amerika anto entre factornan politiko den provenisanan individual, Costa Rica a keda relativamente na pas.
Na 1838, masha tempu despues ku e Republiko Federal di Sento Amerika a stop di funktiona den praktiko, Costa Rica a formalmente kita anto a proklama su mes independiente. E distansia konsiderabel anto e rutanan di komunikashon pober entre Suidat di Guatemala anto e plateau Sentral, kaminda mayoria hende tabata biba nan bida anto kaminda mayoria di e poblashon ta bibá te ahinda, a nifika ku e poblashon lokal tabata tin hopi tiki konekshon ku e gobiernu federal na Guatemala. For di tempu kolonial te ku awenida, Costa Rica su separashon for di resto di sentro amerika ta un obstakulo grandi den purba di haña mas integrashon regional na Sentro Amerika.
Kresementu Ekonomiko[editá | editá fuente]
Kofi a wordu plantá na Costa Rica den e parti prome di siglo 19 anto e la wordu exporta na oropa pa prome biaha na 1843, masha lihe e la bira Costa Rica su prome exportashon mayor. Produskshon di kofi lo keda Costa Rica su medio di ganashi prinsipal te ku hopi lat den siglo 20. Mayoria di e kofi tabata wordu krese i exporta ront di e sentronan grandi di poblashon den e plateau sentral anto o orei transporta ku ossenkart na e puerto pasifiko di Puntarenas, Costa Rica. Pasobra e mayoria di e kifi tabata bai na oropa, e la bira mas i mas importante pa traha un ruta di transporte pa bai Oceano Atlantiko. Pa e rason ei, na e añanan 1870' e gobiernu di Costa Rica a kontrata ku komersiante di merka Minor C. Keith pa traha un kaminda di rails pa bai e puerto karibense di Limón. Aunke tabata tin difikultad enorme ku konstukshon, malesnanan, anto finansia, e kaminda di rails a wordu kabá na 1890. Mayoria di Afro-Costarikeño, ku ta konstitui ongeveer 3% di e poblashon, ta desediente di immigrantenan jamaikiño ku a traha riba e konstukshon di e rails nan ei. Konviktonan merkano anto immigrantenan chines tambe a partisipa den e proyecto aki. Na kambio di traha e railsnan, e gobiernu di Costa Rica a duna Keith pidanan grandi di tera anto lease banda di e ruta, ku e la husa komo un plantashi di bakoba anto e la exportanan na merka. Komo resultado si esei bakoba a bini ta un rival di kofi komo e exporte prinsipal di Costa rica, terwijl kompanianan ku di afo (inkluiendo e United Fruit Company) a kuminda haña un rol grandi den e ekonomia nashonal.
Siglo 20[editá | editá fuente]
Historikamente, Costa Rica generalmente a difruta di hopi pas anto un stabilidat politiko hopi grandi kompara ku hopi otro nashonan Latino Merikano. For di làt den siglo 19, Costa Rica toch a sinti dos periodo signifikante di violensia. Na 1917–19, General Federico Tinoco Granados a manda komo un diktator militar te ora e a wordu kita anto forsa pa abondona e pais. E inpopularidat di Tinoco su regime a hasi ku, depues ku e la wordu kita, e forsa militar di Costa Rica a baha signifikantemente den grandura, rikesa, anto influensia politiko. Na 1948, José Figueres Ferrer a kuminda un revolte armá dor di un elekson presidensial ku a bai malu. Ku mas ku 2,000 hende morto, e guera sivil Costarikeño tabata e evento mas mortal den Costa Rica durante e siglo 20. E rebeldenan vikterioso a forma un gobiernu junta ku a abolisa e forsa militar tur hunta anto a traha un nobo konstitushon dor di un essemblidat demokratikamente skohi. Ora nan a hasi e reformanan aki e junta a duna nan poder na 8 di November 1949, na e gobiernu nobo demokratikamente skohí. Despues di e coup d'état, Figueres a bira un heroé nashonal, ganado e pais su prome eleksonan demokratiko bou di e nobo konstitushon na 1953. For di e ora ei, Costa Rica a tene 13 elkson presidenshal, esun mas resien na 2010. Tur di nan tabata regarda komo sin violensia anto transparente.
Geografia[editá | editá fuente]
Costa Rica ta situa na e isthmus, sentro merikano na 10° Nort di e equator anto 84° West di Meridian Primo. E a grens ku Laman Karibe (na parti òst) anto e Oceano Pasifiko (na parti west), ku un total di 1,290 km di kosta, 212 km di dje na Laman Karibe anto 1,016 na esun Pasifiko.
Costa Rica tambe ta grens Nicaragua na parti nort un grens di 309 km anto Panama na parti suit-suitost 639 km di grens. Na total Costa Rica tin un area di 51,100 kilometer kuadrado plus 589 kilometer kuadrado di awanan teritorial.
E punto di mas haltu ta Cerro Chirripó, na 3,819 metre, anto e ta e seru di 5 mas haltu na Sentro Amerika. E volkan di mas haltu ta e Vulan Irazú ku 3431 meter di haltura . E lago di mas grandi na Costa Rica ta Lago Arenal.
Costa Rica tambe ta komprimi di un par di isla, Isla del Coco 24km2 ta apart pa su distansia di e pais situa masha leu mes de Oceano Pasifiko 480 km for di Puntarenas, pero Isla Calero ta esun di mas grandi den e pais ku 151.6 km2. Costa Rica ta protekta 23% di su teritoria ku su systema di areanan di protekson. Tambe e tin e desidat mas grandi di espesie na mundu.
Klima[editá | editá fuente]
Pasobra Costa Rica ta keda entre nuebe pa dies grado nort di e equator e temperatura ta tropikal henter aña. Toch e pais di hopi mikroklima dependiente di kon haltu bo ta, kuantu awaseru ta kai, topografiá, anto geografiá di e region. Costa Rica su seizoennan ta defini dor di kuantu awaseru ta kai durante un periodo anto no e kuater seizoennan den e Hemisferio norte. E aña por wordu dividi den dos periodo, e seizoen seku, konosi lokalmenta komo "zomer" anto esun muha konosi komo "winter". E parti "zomer" of temporada di sekura ta bai di Dezember pa April, anto Winter of temporada di awaseru di mei pa november, ku ta inklui e Temporada di Orkan, anto durante e tempo aki awaseru por kai konstantemente den un par di region. E lokashon ku ta risibi mas tantu awaseru ta e parti Karibense di e serunan Cordillera Central , ku un kaida anual di mas ku 5,00 mm. Humedat tambe ta mas haltu riba e banda karibense kompara ku e banda pasifiko. E temperatura anual riba e kostanan ta ront di 26.7 °C, i 20.6 °C den e areanan mas pobla di e Cordilera Central, anto bou di 10 °C riba e topnan di e serunan mas haltu.
Gobiernu[editá | editá fuente]
Costa Rica ta un republika demokratiko ku un konstitushon fuerte. E pais tabata tin a lo menos 59 aña di demokrasia continua, hasiendo e den un die e paisnan mas stabil den e regio, anto e uniko pais Latino Merikano ku ta inlui riba e lista di e mundu su 22 demokrasianan mas bieu for di porlomenos 1950. Costa Rica por a preveni e violensia grandi ku a plaga mayoria di Amerika Latino.
Costa Rica ta un republika ku tres poder: responsabilidat ehekutivo ta vesta serka e presidente, poder legislativp ta keda serka e Assemble Legislativo, anto poder Judisial ta keda serka e korte supremo. Tin dos vise-presidente anto tambe un kabinete disginá pa e presidente. E presidente, vise-presidentenan, anto 57 miembronan di e Assemblidat Legislativo ta wordu ellekta riba termanan di kuater aña. Un ammandamento konstitushonal approbá na 1969 ta limita presidente i legeslativonan na un termino, pero deligativonan por kore atrobe pa un luga den e assemblidat ora nan a keda sinta un termino.
E kuerpo elektoral supremo, e oficina di e comptrolado general, e ofisina di e Proncurator general di e republika, anto e ofisina di e ombudsman tambe ta disfruta di hopi independensia.
E korte supremo ta dividi den kuater kamber, un attandiendo ku lei konstitushonal, un attandiendo ku lei kriminal anto dos ku lei sivil, lei merkantil anto otro.
Na april 2003, e prohibishon di e amandamento konstitushon riba re-elekson di presidentenan a wordu reversa, pa perimti Óscar Arias (ganado di Premio Nobel di Pais, 1987) pa kore pa presidente pa un segundo biaha. Na 2007 Óscar Arias a wordu elekta den un elekshon krap i hopi kontesta kontra minister di ekonomia formal Ottón Solís, koriendo riba un plataforma pa permiti komersio liber. E la wordu suksidi dor di Laura Chinchilla ku a gana e elekson di 7 di februari 2010, anto a tuma ofisina na 8 di mei 2010. E tambe ta di e pardito Liberashon Nashonal anto ta e prome hende muhe elekta komo presidente na Costa Rica.
Provincia, canton, i distrikto[editá | editá fuente]
Costa Rica ta konsisti di 7 provinsia, ku tambe ta dividi den 81 canton ("cantón" na Spaño, plural "cantones"), kada un di nan ta direkta dor di un mayor. Mayornan ta skohi demokratikamente kada quater aña dor di e canton su hendenan. No tin legislatura provensial. E cantonan ta dividi den distrikto (distritos). E provensianan ta:


text:
Sera konos? ku un di nos trahado ku a resalt? e a?a aki.?Stephanee Martis. Stephane ta un trahado ehemplar. Stephanee a hasi su trabou asina bon serka nos kliente, te ku nos kliente a ofres? un trabou permanente serka nan!
Kontanos algu di bo mes:
Mi ta un mucha muh? hopi trankil. Semper mi ta focus riba mi meta nan. Mi ta duna 100% di mi mes pa mi yega na tur mi metanan. Mi ta semper kla par? pa risib? feedback i semper mi ta asept? i purba traha riba dje. Mi ta traha bon den grupo i semper mita dispuesto pa yuda un persona ora ku e pidi yudansa.
Kua parti tabata esun mas ferfelu den bo solisitut?
Ora mi a bai e solisitut na e kompania mes. E tabata un solisitut ku dos persona. Na e momentu ei nan manera ta intimidabo i hasibo nervioso. I ora nan ta hasi pregunta nan ta keda wak bo un manera style di: Anh si? Esaki tabata e momento mas difisil durante dimi solisitut. E Manera ku nan ta wak bo durante di e kombersashon i bono sa kiko mas nan ta bai puntra bo of kiko nan ta pensa di bo. Anto nan ta keda wak bo te na final i bono por saka afo ku ela bon of no. I kon bo a hasi den e situashon aki?
Keda bisa mi mes: Bo por e, bo por e. Hahahah. Purba kontrola mi nervionan, tene mi mes trankil i sigui ku e kombersashon.
Kiko ta bo konseho pa e personannan ku tin ku bai hasi un solisitut?
Manera m?a bisa awore’i, keda trankil. Maske kon nervioso bo por ta pero tene bo mes trankil. I prepara Semper bon prome kubo bai un kombersashon. Prepara bo mes riba kua pregunta nan lo bai hasibo i kon lo bo kontest? e pregunta nan. I semper bai ku un mente positivo, kere 100% den bo mes. Ku un mentalidat ku lo bo ha?a bai ku e trabou aki sigur. I Asina bo ta logr? mas lih?.
Menshon? mi 7 luga favorito kubo ta bai kome den bo lunch:
Hahaha, ami gusta kome riba kaya. Tur loke ta trata fastfood. For di:
1. Bugerking
2. Kentucky
3. Mc Donalds
4. Subway
5. Tambe mi sa bin ku mi mes kuminda fo?i kas ratu ratu i kome esaki den nos kantine
6. Nos kantine na trabou, egt gezellig!
7. I Masha poko bia misa bai kome na kas tambe.
Menshon? mi bo snack nan faborito durante bo ora di trabou:
KITKAT, semper un kitkat. Coca cola! Haidios, hopi ongezond. Of Cheesewhiz tambe, depende kiko tin.
Tin dia tambe mi ta bisa mi ke algu sal? mi por kome un patia of tambe un apelsina.
Mangel tambe mi sa kome, mangel en general pa nami energia. E fruta ta yuda pa balans? e ongezondheid, hahahaha
Kiko Tempo tin ku e otro nan no tin?
Laga nos bisa kon Tempo ta pak aan e situashon. Por ehempel si mi bin ku un pregunta ofso, Tempo no ta tuma hopi tempu pa atende e pregunta. Por ehempel ora mi a solisit? online, e dia siguiente mes nan a tuma kontakto ku mi pami pasa hasi un ?intake gesprek? i despues di alg?n dia mes nan a bisami ku mi por bai un gesprek na e kompania.
Menshona un par di momentu ku bo ta agradesido na dje:
Na prome instante mi ta gradesido di ta na bida, Kumi tin oportunidat di a lanta i ta bon di sal?
Mita agradesido na mi mayornan ku a gu?a mi pa mi ta e persona kumi ta na e momentu nan aki
I pa mustrami kon pa atend? ku bida.
Kiko bota gusta mas di Tempo?
Kompar? ku otro nan bo ta sintibu mas na kas. Mas krioyo i no komersial. Mas klant vriendelijk. I bo ta sinti bo na kas. Bo por yega hasi pregunta i nan ta duna bu feedback pabo sa kiko ta bo opshon nan i kiko bo por tene kuenta kune. Bo por aserkanan sin miedu.
#FelisWikent?#TempoGoes7?#TempoAnniversary


text:
Joseph Furst ta kere cu ta algo hopi bon cu na Aruba tin un Prome Minister kende ta enfoca pa pusha iniciativanan pa stimula crecemento di sector priva y revitalisacion di barionan.
Furst ta conoce tambe di esaki como cu e ta traha cu e grupo cu a revitalisa barionan cu awe ta destinacionnan conoci rond mundo manera Soho na New York y Wynwood na Miami.
E tabata di bishita riba nos isla siman pasa pa conoce Oranjestad y su alrededornan riba peticion di Gabinete Mike Eman.
E idea ta pa wak e potencial cu nos capital tin pa por ripiti e bon practicanan cu por laga Playa haya mas bida comercial, residencial y cultural.
Como Managing Director di Goldman Properties y na mesun momento President di Wynwood BID (Business Improvement District), Joseph Furst tin hopi conocemento y experiencia di con pa laga un bario crece economicamente dor di crea e conexionnan corecto entre comercio y artistanan cu ta atrae mas publico p’e areanan aki.
Durante su dia di djis un par di dia na Aruba, el a señala caba algun bentaha cu nos capital tin y cu por traha cune.
E prome t’e boluntad di parti di e sectornan publico y priva y e di dos t’e cultura unico di nos isla.
“Ta un bunita lugar, nos ta contento di t’aki. Tin tremendo arkitectura y un gran historia cu nos ta purbando di conoce mihor pa wak con nos por tuma esey y hib’e dilanti den bida moderno na Aruba,” asina Joseph Furst a bisa.
“Un di e cosnan cu nos ta haya hopi interesante ta con diverso e cultura aki ta y cu e hendenan ta bin for di asina tanto lugar rond; esey ta algo cu mester wordo celebra.”
Den e compania Goldman Properties, Furst ta hopi biaha e persona di contacto cu Gobierno di, p.e. Miami.
Basa riba su experiencia, el a bisa cu ta fantastico e situacion na Aruba, pasobra na Merca Gobierno no ta envolvi y tur cos ta bin for di sector priva.
Pesey, e hecho cu en berdad tin un sector publico aki na Aruba cu ta motiva pa purba yuda stimula e crecemento di sector priva y e revitalisacion di barionan, ta algo cu hende na Miami ta papia di dje cu lo ta bon pa sosode, pero no ta pasa.
Aruba t’e unico isla cu Goldman Properties ta trahando cune. Joseph Furst ta admiti cu nan ta haya hopi interes pa comparti nan ‘best practices’ y nan experiencia pa influencia otro hendenan cu por haci un diferencia p’e comunidadnan cu nan ta biba aden.
Ademas di a haci un recorido den centro di ciudad, Furst y Jessica Goldman, CEO di Goldman Properties tambe a reuni cu Minister President Mike Eman y Minister di Asunto Economico drs. Richard Arends y nan ekipo. Tambe a duna un presentacion na representantenan di sector bancario, comercial, emprendedor y mentenan creativo.